Nedenstående er kopieret ind fra slettediskussionen: -- () 20. dec 2013, 15:27 (CET)
Kære deltagere i denne diskussion. Jeg er ret ny bruger af dette forum, så jeg havde ikke opdaget, at artiklen om Gud er det dig der spiller sax blev slettet igen. Beklager derfor dette forsinkede indlæg. Sletningen er baseret på en fejl. Der er ikke rigtigt, som Pixi Uno skriver, at bogen ikke har fået meget opmærksomhed og det er svært se, hvordan man kan få denne opfattelse, hvis man laver lidt research på emnet. Bogen er tværtimod en af årets mest anmeldte og roste debuter. Den blev således anmeldt i de store landsdækkende aviser: Weekendavisen, JP og Politiken samt Fyens Stiftstidende og Nordjyske, desuden på Litteratursiden, i Gaffa (fordi den handler om musik) og i magasinerne Alt for Damerne og ELLE. Det er faktisk ligefrem sjældent at en debut får så mange anmeldelser. Forfatteren var desuden indstillet til Bogforums Debutantpris 2013 (som dog gik til Yahya Hassan). Anmeldelserne har i øvrigt været langt overvejende positive (JP var således ene om at være udpræget kritisk). Artiklerne om både bogen og forfatteren bør derfor indsættes igen. Kan man gøre dette, eller skal de skrives forfra? -- () 20. dec 2013, 15:19 (CET)
